Os Molins

:*Iste articlo tracta sobre *'os Molins**. Ta altros emplegos d'a parola «molins» se veiga **Molins (desambigación)**.''

**Os Molins** u **os Molinos** (oficialment, en [[idioma castellano|castellano]], «''Los Molinos''») ye un [[lugar]] [[Aragón|aragonés]] d'o [[municipio]] de [[o Pueyo d'Araguás]], en a [[comarcas d'Aragón|comarca]] de [[Sobrarbe]] y a provincia de [[Provincia de Uesca|Uesca]]. A suya [[población humana|población]] ye de 20 habitants ([[2011]])

Estió a [[capital (politica)|capital]] municipal d'un municipio historico, que se deciba os Molins (oficialment, en castellano, «''Los Molinos''») y que desapareixió en o periodo intercensal 1842-1857, en incoporando-se a l'achuntamiento d'o Pueyo d'Araguás. L'antigo municipio importaba, a demés de o lugar d'os Molins, as [[aldeya]]s d'[[Oncins]], [[a Muera]] y [[o Plano]], y o [[Reyal Monesterio de Sant Veturián]], que tamién yera en o suyo [[termin municipal]].

En l'actualidat, tiene status de [[Entidat Local Menor]], reconoixida por a [[Deputación Cheneral d'Aragón]].

== Cheografía ==

O lugar d'os Molins se troba a 751 [[metro]]s sobre o nivel d'a mar, en a baixant fovana de a [[collada de Torrolisa]], aman d'o [[naixedero]] d'o [[barranco]] dito «de os Molins», que ye afluent d'o [[barranco d'o Plano]]. Como toz os nuclios de a compleguera de o barranco d'o Plano, se troba a l'este de a collada de Torrolisa, y por ixo ye cheograficament a dintro d'a depresión y subcomarca natural que ye [[a Fueva]], anque por as eventualidaz historicas no faiga parte de o [[A Fueva (municipio)|municipio d'a Fueva]]. fa parte d'o sector norte d'a Fueva, que en a redolada se conoix como «[[Baixo Penyas]]».

Os Molins s'asienta en un [[plano|cantimplano]] de moderada inclinación, orientau ta sud, de buena insolación (solano). Tiene [[pista]]s [[gudrón|asfaltadas]] que o comunican con [[a Espunya]] por [[Torrolisa]] y [[Ceresa (a Espunya)|Ceresa]], con un interesant recorriu que pasa por debaixo de toz os [[calcil]]s d'a [[Penya Montanyesa]], y con [[Arro]] por a cuenca d'o barranco d'o Plano t'abaixo, que ye o principal camín d'acceso.

Con [[o Pueyo d'Araguás]], a suya cabecera municipal, no tiene si que una [[pista forestal]] de bels 5,5&nbsp;km que pasa, dende Torrolisa, por a [[sierra d'Arro]] y baixa por [[o Soto]].

===Urbanistica===
O lugar d'Os Molins se troba formau de dos [[barrio]]s. La un, d'alto, contiene as casas mas antigas d'a localidat, que se datan en o [[sieglo XVI]] y [[sieglo XVII|XVII]]. Iste grupo tiene as casas arrocladas a redol de o [[forcallo]] d'os camins que puyan dende Arro ta Torrolisa por un costau, y ta Sant Veturián por l'altro.

O barrio d'abaixo, con as casas esparzas, contiene a [[ilesia parroquial]], moderna y consagrada a l'adviocación de l'[[Sant Pavlo Apóstol|apóstol Sant Pavlo]].

==Economía==
En os Molins, a [[economía]] tradicional se basaba en a [[ganadería]] y en l'[[agricultura]], en estando que disposa de millors campos que no as aldeyas que en dependen, pus no se troba a tanta altitut como ellas.

Manimenos, en os zaguers anyos i ha habido un incremento d'o turismo, especialment o que se relaciona con o [[Reyal Monesterio de Sant Veturián]], que ye accesible dende o lugar, y con o entorno de gran valor paisachistico que suposan as garras d'a Penya Montanyesa. Por tot ixo, en l'actualidat se i oferta cualques casas ta [[turismo rural]], y i existe un [[restaurant]] reconoixido en a comarca.

==Demografía==


==Imáchens==
<gallery>
Imachen:99.Los Molinos.JPG|O barrio d'alto.
Imachen:98.Los Molinos.JPG|O barrio d'abaixo.
Imachen:101.Los Molinos.JPG|A [[ilesia parroquial]].
Imachen:97.Los Molinos.JPG
</gallery>

== Fiestas ==
* [[25 de chinero]]; **fiesta d'hibierno** fendo honras a la [[conversión (relichión)|conversión]] de [[Sant Pavlo]].
* [[29 d'abril]]; [[romería]] ta a [[Ermita de Santa Catalina (Os Molins)|ermita de Santa Catalina]].
* [[16 d'agosto]]; **Fiesta Mayor''' fendo-le honras a Sant Roque.

## Referencias

## Vinclos externos

* Imáchen panoramica d'os Molins